google/wiki40b huggingface dataset:
Litteraturhuset i Bergen

Litteraturhuset i Bergen er et aktivitets- og kulturhus i Bergen som har som formål å inspirere til økt interesse for norsk og utenlandsk skjønn- og faglitteratur og stimulere til debatt om samfunnsaktuelle spørsmål. Arrangementene på Litteraturhuset i Bergen har i hovedsak litterært utgangspunkt og består av forfattermøter, faglige samtaler, skrivekurs og debatter.  Huset ligger i Østre Skostredet 5-7, i et rehabilitert bygningskompleks fra 1700 og 1800-tallet. Litteraturhuset åpnet dørene 31. januar 2013.

Stiftelsen og driften

Huset ble etablert som Stiftelsen Litteraturhuset i Bergen, opprettet i Bergen 16. januar 2009. Stiftelsen er ikke-kommersiell og har som viktigste formål å formidle og vekke interesse for litteratur og lesning gjennom driften av Litteraturhuset i Bergen. Kristin Helle-Valle tok initiativ til etableringen av Litteraturhuset og ble ansatt som daglig leder i 2012. Per januar 2014 består styret av fem personer med Arne Selvik som styreleder.
Litteraturhuset i Bergen består i dag av fem rom viet arrangementer og litteraturformidling, bokhandel, kontorlokaler, og kafe og brasseri drevet av restaurantkjeden Colonialen. Huset leier også ut skriveplass til forfattere og skribenter i Skrivestua og har cellekontorer for medlemmer av Norsk faglitterær forfatter- og oversetterforening og Den norske Forfatterforening. Norsk Forfattersentrum Vestlandet, Unison og Bergen Assembly. I administrasjonen er det i tillegg til daglig leder Kristin Helle-Valle fire fast ansatte.
Viktige støttespillere i opprettelsen og driften av huset er Sparebanken Vest gjennom Visjon Vest, forretningsmann Trond Mohn, Fritt Ord, Bergen kommune, Hordaland fylkeskommune, BKK, Kulturrådet og Kulturdepartementet.

Området og bygningens historie

Litteraturhuset i Bergen befinner seg i Vågsbunnen i Bergen, i det som regnes som en del av byens middelalderbykjerne. Området har, med sin kombinasjon av boliger og næringslokaler, en tydelig kontinuitet tilbake til middelalderen.
Bygningen som utgjør Østre Skostredet 5-7 består av i alt fire bygg, hvorav to av disse befinner seg i Vestre Skostredet. Østre Skostredet 5 fremkommer på bilder fra 1900-tallet, men man regner at denne delen av bygningen stammer så langt tilbake som til 1700-tallet. Man vet også at Østre skostredet 7 er oppført før 1813. Bygningene var i hovedsak brukt som boliger for håndverkere og deres familier. Bygningskomplekset eies i dag av Pallas eiendom og måler 2500 m².

Arrangementer og mottagelse

I løpet av sitt første åpningsår var Litteraturhuset i Bergen vertskap og arrangør for rundt 460 åpne publikumsarrangementer. Åpningsukene med besøk av blant annet Paul Auster og Siri Hustvedt, trakk spesielt mange besøkende. I første åpningsår har huset i gjennomsnitt hatt 2000 besøkende i uka. I 2015 avviklet Litteraturhuset i Bergen nærmere 900 arrangementer.
Supernormal Devil Happenings

Supernormal Devil Happenings er en vinyl-EP med Aurora Plastic Monster, utgitt i 2004.
Sand-Sauda-ruten

Sand-Sauda-ruten er en lokal hurtigbåtrute i Rogaland fylke, med daglige avganger fra Stavanger og Sauda via varierte mellomsteder i Ryfylke. Ruten har en lang tradisjon som kommunikasjonsåre mellom storbyområdet Stavanger/Sandnes og industristedet Sauda, både for passasjer- og godstrafikk.

Historie

«DS Ryfylke» var etter all sannsynlighet det første dampskipet som anløpte Sauda i forbindelse med passasjertrafikkrutene som ble opprettet. Ingen tilgjengelige kilder oppgir nøyaktig årstall, men «DS Ryfylke» ble satt i rute for Ryfylkefjordene, samt Haugesund og Bergen i 1855. Post- og godstrafikk kan ha anløpt havna i Sauda mye tidligere, da det ble satt dampskip på oppdrag i landet så tidlig som 1828. I 1886 ble Sauda tatt opp som fast anløpssted.
Man vet med sikkerhet at DS «Haukelid» korresponderte «DS Ryfylke» i rute mellom Stavanger og Sauda fra 1869
Etter lange diskusjoner innad i handelsstanden i Stavanger, ble det i 1854 bestemt at det skulle settes inn dampskip i rute mellom Stavanger og ryfylkebygdene. Dette stod i sterk kontrast til datidens økende satsning på norsk sjøfart hvor seilskuter sto i spissen. Dampskipsteknologien var forholdsvis ny og svært kostbar. Skipene var ikke egnet i åpne farvann på grunn av skjøre skovelhjul, og skepsisen var stor rundt spørsmålet om å innføre dampskipsruter. Bønder og handelsstander i Ryfylke viste lite eller ingen interesse for planene, men et fåtall ryfylkinger kjøpte aksjer i Det Stavangerske Dampskibsselskab (heretter DSD) som ble stiftet 12. februar 1855.
Administrasjonsutvalg

Administrasjonsutvalg er et eller flere utvalg som skal eksistere i alle kommuner og fylkeskommuner, med bakgrunn i kommunelovens §25. Administrasjonsutvalget skal være satt sammen av både tillitsvalgte for de ansatte og politikere som arbeidsgivere, og skal behandle saker som angår saker mellom arbeidstagere og arbeidsgiver.
Nesskogen idrettspark

Nesskogen idrettspark er en idrettspark på Nesbrygga øst på Nøtterøy i Færder kommune i Vestfold. Den tilhører Nøtterøy Idrettsforening og benyttes av idrettsforeningas fotball- og friidretts- og tennisgruppe.
Idrettsparken består av en friidrettsbane, en fotballbane med kunstgress, tre fotballbaner med naturgress, en fotballbane med grusdekke, tre tennisbaner og en basketballbane.
Binomial stemmegiving

Binomial stemmegiving er et valgsystem som kombinerer proporsjonal representasjon og flermannskretser med åpne lister og kårer vinnere ved bruk av D'Hondts metode. Systemet ble brukt i Polen på 80-tallet og i Chile mellom 1989 og 2013.
Innen hver valgkrets velges det to representanter, og den listen som får flest stemmer får den første representanten. Når en liste har fått inn èn kandidat deles stemmetallet på to, og listen som da har flest stemmer får den andre representanten. Med åpne lister vil den av de to kandidatene på hver liste som har flest stemmer få mandatet.
I praksis fører dette til en 33,2% sperregrense innen hver valgkrets, samtidig som et parti med 34% kan få halvparten av alle plassene i den valgte forsamlingen. Valgsystemet fører til at partiene må lage koalisjoner som kan nå over 33,3% grensen.
Systemet er spesielt fordi det favoriserer den største minoriteten, ikke majoriteten. Det bruker mekanismer for proporsjonal representasjon, men er i praksis ikke proporsjonalt.

Chile

Augusto Pinochet inkluderte valgordningen i grunnloven i 1980. 
I 1987 ble politiske partier tillat i Chile, i 1988 oppstod en koalisjon ledet av det kristendemokratiske partiet som fikk gjennomslag for frie valg i 1989. Regimet innførte da ordningen med binominal stemmegiving for å styrke partiene som støttet Pinochet vel vitende om at kristendemokratene kom til å vinne valget. I Chile fikk de to store koalisjonene alle representantene unntatt ett ved valget i 2001. Chile avskaffet systemet i 2015 og gikk over til forholdstallsvalg.

Fordeler og ulemper

Binomial stemmegiving styrker opposisjonen, gir tydelige politiske blokker, og begrenser fremveksten av populist-partier laget rundt en person. Små partier uten koalisjonssamarbeid stenges effektivt ute. Siden en koalisjon normalt bare vinner ett sete i hver valgkrets blir den interne kampen om plasser like reell som kampen mot andre partier, og det utfordrer stabiliteten til koalisjonene. Systemet gir også stor makt til partiapparatet fordi nominasjonen i hver krets begrenser seg til to personer per koalisjon. Sist men ikke minst kan velgere stemme i en valgkrets der resultatet nesten er gitt på forhånd, samt at deres parti ikke har egne kandidater i kretsen.
Mark Wang

Bok, TV-serie og operamusikal

Under sitt studieopphold i Norge skrev Mark Wang bok om sitt liv, "Hold Up the Blue Sky of Life". Boken ble en bestseller i Kina, og CCTV laget en 18-episoders TV-serie om hans opplevelser både i Kina og Norge. Både HM Dronning Sonja, statsminister Kjell Magne Bondevik og stortingspresident Jørgen Kosmo deltok i filmen. Den cystisk fibrose-rammede "maratonhelten" fra Lillesand, Ketil Moe, ble Mark Wangs store forbilde og venn, og sammen greide de blant annet å åpne Beijing Maraton for funksjonshemmede i 1998. Den norske komponisten Thomas Stanghelle har skrevet operamusikalen "Some Sunny Night", bygd på historien om Ketil Moe og Mark Wang, og denne er oppført både i Norge, USA, Brussel, Betlehem/Jerusalem og i Folkets Store Sal i Beijing, med Mark Wang selv som forteller og med Daniel Bohr som regissør. Mark Wang er blitt kjent gjennom en rekke TV-programmer i Kina, og også gjennom et eget program "Fakta på lørdag" på NRK TV. Han er blitt en omreisende frontfigur for Kinas 80 millioner funksjonshemmede. Han var også offisiell fakkelbærer under de olympiske sommerleker i Beijing 2008, og operamusikalen om hans liv ble framført sammen med den offisielle olympiske artist-troppen, China Disabled People's Performing Art Troupe, under de Paralympiske sommerleker 2008 i Beijing. Mark Wang har i samarbeid med blant annet HM Dronning Sonja opprettet United World College Changshu of China, en skole som samler ungdom fra hele verden og gjennom utdannelsen fremmer fred og bærekraftig utvikling.
Papuana lansbergei

Utseende

En middelsstor (ca. 20 millimeter), avlang, matt mørkbrun til svart hornbille. Hannen har et nokså kort horn i pannen men ingen uthuling på pronotum, som er jevnt rundet. Dekkvingene har tydelige punktrader. Hunnen mangler hornet i pannen, og er blankere og litt bredere enn hannen.

Levevis

Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

Utbredelse

Arten er utbredt fra Java i vest til Salomonøyene i øst.
Bryggen Tracteursted

Bryggen Tracteursted er en restaurant som ligger i Bryggestredet 2 på Bryggen i Bergen. «Traktørstedet» ligger i det som opprinnelig var Svensgårdens schøtstue, oppført 1708. En kopi av Svensgårdens schøtstue er også bygget i tilknytning til Schøtstueanlegget mellom Bryggen og Mariakirken og viser her hvordan schøtstuene skal ha vært innredet i tiden etter den store brannen i 1702.
Virksomheten drives i dag av Bellevue Restauranter AS som også driver Lyststedet Bellevue og Fløien Folkerestaurant.
Stubai-Alpene

Daler og videre inndeling

Gjennom flere større og mindre daler deles Stubai-Alpene i noen mindre fjellgrupper. De viktigste dalene er Stubaital, som har gitt navn til hele fjellmassivet, og som ligger midt i området; og Sellraintal helt i nord.
Rundt Sellraintal ligger Sellrainer Berge (opptil 3194 moh. i Gleirscher Fernerkogel). Mellom Inntal, Sellrain og Wipptal ligger Kalkkögel (opptil 2804 moh. i Schlicker Seespitze). Mellom Stubaital og Wipptal ligger Serleskamm (opptil 2840 moh. i Kirchdachspitze) og Habicht-Elfer-Kamm (opptil 3277 moh. i Habicht).
Resten av Stubai-Alpene omtales ofte som Hochstubai. Den omfatter de største isbrelagte områdene og gruppens høyeste topper.
Pierphulia

Utseende

Ganske små (vingespenn 20-30 millimeter), hvite sommerfugler. De er blant de minste medlemmene av Pierinae.
Kroppen er ganske sterkt hårete.

Levevis

Larvene lever på planter i korsblomstfamilien. Hunnene av disse artene legger få, men forholdsvis store egg, noen som trolig er en tilpasning til det kalde klimaet de lever i. Disse artene finnes oftest mellom 3000-5000 meter over havet.

Utbredelse

Slekten er utbredt i Bolivia og Chile.
Norsk Audiografforbund

Norsk Audiografforbund (NAF) er en partipolitisk uavhengig yrkesorganisasjon for autoriserte audiografer med spesialutdannelse innen hørselsutredning og rehabilitering. 
NAFs overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår. 
NAF er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i NAF siden 2013 er Håvard Ottemo Paulsen.
Junge Freiheit

Junge Freiheit («unge frihet», forkortet JF) er en tysk ukeavis for politikk og kultur som betegner seg som konservativ og en del av Det Europeiske Nye Høyre. Den er en utpreget intellektuell avis med en viss politisk betydning, og fungerer som organ for nasjonalkonservative og nasjonalliberale strømninger innen de store konservative og liberale partiene og utenfor dem.
Den ble grunnlagt av studenter i Freiburg i 1986 med Dieter Stein som sjefredaktør, og var en reaksjon på 68-generasjonens sterke dominans blant universitetslærerne.
Avisen har et opplag på ca. 35 000 og har hovedkontor på Hohenzollerndamm i Berlin siden 1995. Mellom 1993 og 1995 utkom den fra Potsdam, men den flyttet til hovedstaden etter en venstreekstremistisk brannstiftelse mot trykkeriet. Den benytter den gamle rettskrivningen, og er en sterk kritiker av den tyske rettskrivningsreformen.
Avisen publiserer et bredt spektrum av forfattere til høyre for det politiske sentrum, og har knyttet til seg mange svært kjente skribenter, og har trykket intervjuer med fremtredende akademikere og politikere med tilhørighet både på høyre- og venstresiden. 
Avisens lesere er svært høyt utdannet, og leser gjerne også mange andre aviser. Avisen har ofte blitt sammenlignet med Le Monde diplomatique.
Junge Freiheit har gjennom mange år ført en kamp i rettsvesenet mot å bli nevnt i de såkalte Verfassungsschutzberichten i to delstater, en kamp som ble kronet med seier i 2005 da Tysklands føderale høyesterett slo fast at det var et brudd på pressefriheten å drive overvåkning av avisen. Avisen ble representert av Tysklands tidligere riksadvokat Alexander von Stahl, som hører til avisens mest aktive støttespillere.
Dissolving cellulose

Dissolving cellulose, kalles også dissolvingmasse og er en cellulosemasse lagd med sulfittprosessen. Massen kokes ekstra lenge i forhold til når man lager papirmasse, men blekes på samme måte. Utbyttet blir lavt (30-35%). Normalt lages denne massen med sulfittprosessen, men sulfatprosessen kan også anvendes ved at man først gjør en sur prehydrolysering for å løse ut hemicellulosen.
Dissolving cellulose anvendes som råvare for en lang rekke cellulosederivater som kalles regenerert cellulose, for eksempel viskose (kunstsilke), cellofan, celluloseacetat, metylcellulose og mye mer.
Gentilly (Val-de-Marne)

Historie

1. januar 1860 ble byen Paris utvidet ved at endel nabokommuner ble innlemmet i byen. Ved den anledningen ble omtrent halvparten av kommunen Gentilly innlemmet i Paris og danner nå bydelene Maison-Blanche og Glacière, i det 13. arrondissement i Paris.
13. desember 1896 ble omtrent halvparten av arealet tilhørende Gentilly skilt ut, og ble til kommunen Le Kremlin-Bicêtre, noe som gjør at Gentilly sitter igjen som en svært liten kommune etter tapene av areal i 1860 og 1896.
Pretoria

Historie

Pretoria ble grunnlagt i 1855 av boerlederen Marthinus Wessel Pretorius, som oppkalte byen etter sin far Andries Pretorius. Den eldre Pretorius var blitt nasjonalhelt for boerne etter sin seier over zuluene i det berømte slaget ved Blood River. Pretoria ble hovedstad i den Den sørafrikanske republikk (ZAR) kort tid etter.
Boerkrigen fra 1899 til 1902 førte til at Den sydafrikanske republikk og Oranjefristaten ble underlagt den britiske Kappkolonien og Natal-kolonien. Disse ble i 1910 til Den sørafrikanske union, hvor Pretoria ble administrativ hovedstad.
Den 14. oktober 1931 fikk Pretoria offisielt bystatus.
Den 24. mai 1994 ble Nelson Mandela innsatt som Sør-Afrikas første demokratisk valgte president i Pretoria.

Foreslått navneendring

I mai 2005 godkjente South African Geographical Names Council (SAGNC) at byen skal skifte navn til Tshwane, som allerede er navnet på kommunen den tilhører. Tshwane Metro Council påstår at navnet betyr «vi er den samme», men ingen lingvistiske kilder støtter dette. Navneendringen er imidlertid ikke blitt godkjent av kulturministeren, Pallo Jordan. Saken blir fremdeles utredet fra departementets side. Hvis ministeren godkjenner navneendringen gjennomføres en høringsrunde. Ministeren kan deretter sende saken tilbake til SAGNC, før han presenterer sin anbefaling for parlamentet, som vil endelig avgjøre saken. Mange fra den hvite, afrikaans-talende minoriteten har protestert mot navneendringen. De fremhever at vedtaket om å endre navn viser manglende respekt for deres kultur og historie, og flere organisasjoner har varslet at en navneendring vil bli bestridt i rettsvesenet dersom den gjennomføres. Den lange prosessen gjør det usannsynlig at navnet blir endret i nær fremtid, hvis i det hele tatt.
Tshwane Metro Council har drevet massiv markedsføring av «Tshwane» som «Africa's leading capital city» siden 2005, selv om navneendringen ikke er godkjent eller på noen måte trådt i kraft. Dette har ført til ytterligere kontrovers. Sør-Afrikas Advertising Standards Authority (ASA) bestemte at slik reklame bevisst villedet folk og måtte trekkes tilbake fra alle medier. Til tross for avgjørelsen fra ASA, fortsatte Tshwane Metro Council sin annonsekampanje. Som konsekvens har ASA forlangt at Tshwane Metro Council betaler for annonser hvor de innrømmer å ha villedet offentligheten. Etter at Tshwane Metro Council nektet å følge dette pålegget, la ASA ned forbud mot at Tshwane Metro Council fikk sette inn annonser i noen sørafrikanske medier som omtaler Pretoria som «Tshwane». ASA har også anledning til å ilegge andre sanksjoner, slik som å nekte Tshwane Metro Council å sette inn noen form for annonser i sørafrikanske medier, slik som stillingsannonser og kunngjøringer. Selv etter denne avgjørelsen har Tshwane Metro Council fortsatt å sette opp Tshwane-reklamer, men kun på kommunens egne reklametavler og busstopp innenfor kommunen. I august 2007 ble et internt notat lekket til media, der lederen for Tshwane Metro Council søkte råd fra guvernøren i Gauteng om kommunen kunne kalles «City of Tshwane» i stedet for bare «Tshwane», og dermed omgå det faktum at en endring av bynavnet til Tshwane ikke er godkjent.
Leddved

Vekstmiljø

Urterike løv- og blandingsskoger, hekker, tørre steder.

Utbredelse

Vanlig i nesten hele Europa. Forekommer i Norge på Østlandet fra Telemark til Tolga i Hedmark, ellers enkelte forekomster i Aust-Agder, Sogn og Fjordane og i Sør Trønderlag.
Liposcelididae

Utseende

Vanligvis vingeløse støvlus med forholdsvis langstrakt, flat kropp. De kjennes særlig på at lårene er sterkt utvidete. Hodet er stort og avrundet med ganske små fasettøyne, på oversiden med nettaktig mikroskulptur. Føttene er tre-leddete, på undersiden er hoftene bredt adskilte. De nordeuropeiske artene er alle fullstendig vingeløse, men i andre områder finnes det også vingede arter.

Levevis

Mange av artene er knyttet til lagrede matvarer innendørs. Utendørs kan de finnes blant annet i gamle fuglereir, vepsebol og under barken på døde trær. Disse støvlusene er ofte parthenogenetiske, og hanner er ukjente.

Skadedyr

Denne familien omfatter de støvlusene som er ansett som mest brysomme i hus. De kan gjøre betydelig skade på lagrede produkter dersom luftfuktigheten er relativt høy. Det er også sannsynlig at store bestander av disse insektene kan være en risikofaktor for utløsning av astma, men det er noe usikkert om dette skyldes støvlusene selv eller om store støvlusbestander bare er en indikator på et fuktig miljø med mye soppsporer. De kan også gjøre skade på bøker og på biologiske samlinger, men igjen skjer dette bare dersom fuktigheten er relativt høy. De bekjempes effektivt ved uttørking.

Utbredelse

De fleste av artene hører til i varme områder, men noen av dem er spredt med mennesker over hele Jorden.

Fossiler

Slekten Cretoscelis er kjent fra 100 millioner år gamle ravfossiler. Denne er regnet som søstergruppen til de øvrige Liposcelididae, i motsetning til de nålevende slektene hadde den vinger.
Tsuyoshi Tanikawa

Karriere

Tsuyoshi Tanikawa startet sin profesjonelle karriere i Shimizu S-Pulse i 1999. Han har også spilt for Ventforet Kofu, Mito HollyHock og FC Machida Zelvia.
Mother (videospillserie)

Mother er en serie rollevideospill som har over tidene blitt utviklet av flere selskap, blant annet Ape, HAL Laboratory og Brownie Brown, og gitt ut av Nintendo. Shigesato Itoi skrev manuset til serien. Serien er satt i USA i det 20. århundret.
Nancy Hollister

Politiske karriere (1980-1990)

Nancy Hollister inntok en offentlig post første gang når hun ble valg inn i byrådet i Marietta i 1980.
Hollister satt i byrådet inntil hun ble valgt til Borgermester av Marietta i 1984. Som borgermester arbeidet Hollister med å tiltrekke by forretningsvirksomhet til området, fremme turisme og sikre finansiering for en ny bro over Ohio River.

Politiske karriere (1991-1994)

Siden Hollister var borgermester i det sørøstre Ohio utnevnte Guvernør Voinovich Nancy Hollister til direktør for Guvernørens Appalachia-kontor. I denne posten var Hollister rådgiver for guvernøren angående hvordan økonomien og livskvaliteten for de 29 fylkene.

Viseguvernør

Nancy Hollister ble valgt til Ohios 60. viseguvernør i 1994 for å erstatte den sittende viseguvernøren Mike DeWine, som var valgt inn det føderale Senatet.. Hollister hadde overoppsynet med flere stats- og lokalutvalg. Disse inkluderte  Guvernørens Appalachia-kontor, Guvernørens Workforce Development Board, Ohios landbruksdepartement, Ohios byrå for ansettelsestjenester, Ohios skole-til-arbeid initiativ, Kontoret for boliger og samgfunnssamarbeid, the Ohios kullutviklingskontor og Ohios task force for bevaring av landbruksområder.

Guvernør av Ohio

Den 3. november 1998 som en del av senatsvalget det året, ble Guvernør George Voinovich valgt inn i United States Senate. Voinovich trakk seg som guvernør den 31. Desember 1998, og som et resultat av dette ble Hollister guvernør. Hollister ble Ohios første og til dags dato eneste kvinnelige guvernør. Hun tjenestegjorde kun 11 dager, noe som gjør henne til den guvernøren med kortest tjeneste tid i Ohio da hun kun fullførte Voinovichs periode. Hun ble etterfulgt av Bob Taft som var valgt til guvernør i guvernørvalget i samme periode, vis periode offisielt startet først den 11. januar 1999.
Hollister stilte senere til valg for et sete i United States House of Representatives, hvor hun vant over den tidligere representanten Frank Cremeans for republikanernes nominasjon, men hun tapte mot demokratenes (og fremtidige guvernør) Ted Strickland.

Politikk (2000-d.d.)

Etter at Nancy Hollister forkot guvernørposten ble hun utnevnt til Ohio House of Representatives som representant for det 93. distriktet i 1999. Hun stilte til valg og vant valget i 2000 og 2002. I hennes så langt siste valg i 2004 tapte hun for Jennifer Garrison.
Et sentralt spørsmål i valgkampen var Hollisters motstanders motstand til en grunnlovsendring om å forby homofile ekteskap. Ironisk nok, Garrison - demokraten - stilte ideologisk til høyre for Hollister i relasjon til motstanden mot homofile ekteskap som ble stemt for under det samme valget i 2004 med 61.71% av stemmene for og 38.29% av stemmene mot.